Public procurement notice: Contract Award Notice
Published: 2016-10-01
Buyer: Sociálna poisťovňa, ústredie
Country: SK
Region: Bratislavský kraj
Contract type: Services
Procedure: Open procedure
CPV classification: 72212422 | 72240000 | 72250000: System and support services | 72261000: Software support services | 72611000: Technical computer support services
Award criteria: Lowest price

Technical requirements: Predmetom zákazky je údržba, technická podpora a rozvoj Centrálneho systému podpory prevádzky (ďalej len „CSPP“). CSPP pozostáva z dvoch základných modulov: Monitoring IT infraštruktúry a Service manažment procesné riadenie IT služieb.
Miestom poskytovania predmetu zákazky je Sociálna poisťovňa, ústredie, Ul. 29. augusta 8 a 10, 813 63 Bratislava.
Predmetom zákazky je údržba, technická podpora a rozvoj Centrálneho systému podpory prevádzky (ďalej len „CSPP“).
CSPP pozostáva z 2 základných modulov: Monitoring IT infraštruktúry a Service manažment procesné riadenie IT služieb.
Kompletné odôvodnenie zrušenia použitého postupu zadávania zákazky sa z dôvodu obmedzeného počtu znakov v tomto oddieli oznámenia o výsledku verejného obstarávania nachádza v časti VI.4.3) Postup preskúmania tohto oznámenia o výsledku verejného obstarávania.
Verejný obstarávateľ v súlade s § 46 ods. 3 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) oznamuje, že zadávanie zákazky na pôvodný predmet zákazky na základe nižšie uvedených zmien okolností týkajúcich sa rozsahu a opodstatnenosti definovaného predmetu zákazky nebude predmetom ďalšieho verejného obstarávania, a teda verejný obstarávateľ nepoužije pri zadávaní zákazky na pôvodný predmet zákazky žiaden z postupov podľa zákona o verejnom obstarávaní.
Podľa § 46 ods. 2 zákona o verejnom obstarávaní verejný obstarávateľ a obstarávateľ môže zrušiť použitý postup zadávania zákazky aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračoval, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, alebo ak nebolo predložených viac než dve ponuky.
U verejného obstarávateľa sa v súvislosti s prebiehajúcim verejným obstarávaním, ktorého predmetom je implementácia integrovaného informačného systému a ktorého súčasťou je aj vytvorenie nového Centrálneho systému podpory prevádzky (ďalej len „CSPP“) zmenili okolnosti týkajúce sa rozsahu a opodstatnenosti definovaného predmetu zákazky.
Podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov je subjekt verejnej správy povinný pri používaní verejných prostriedkov zachovávať hospodárnosť, efektívnosť a účinnosť ich použitia.
Verejný obstarávateľ v súčasnosti zabezpečuje údržbu a technickú podporu CSPP vlastnými kapacitami, ktoré bolo z dôvodu nevyhnutnosti zabezpečenia prevádzkyschopnosti CSPP potrebné navýšiť už v priebehu procesu verejného obstarávania na predmetnú zákazku. Verejný obstarávateľ sa v priebehu procesu verejného obstarávania presvedčil, že úkony nevyhnutné na prevádzku, údržbu a technickú podporu CSPP dokáže v udržateľnej miere zabezpečiť navýšenými vlastnými kapacitami a v nevyhnutnej miere je schopný zabezpečovať ju až do času prípadnej implementácie vyššie spomínaného integrovaného informačného systému.
Za súčasných okolností nie je z hľadiska hospodárnosti rozvoj CSPP opodstatnený. V čase od prípravy a vyhlásenia tohto verejného obstarávania sa zmenili okolnosti súvisiace najmä s prebiehajúcim verejným obstarávaním na integrovaný informačný systém. Opodstatnenosť rozvoja CSPP s ohľadom na aktuálne predpoklady verejného obstarávateľa súvisiace s tendenciou integrovať všetky existujúce informačné systémy u verejného obstarávateľa neexistuje.
Napriek tomu, že verejný obstarávateľ má v súťažných podkladoch v návrhu Zmluvy o poskytovaní služieb pri údržbe, technickej podpore a rozvoji Centrálneho systému podpory prevádzky (ďalej len „zmluva“) definované oprávnenie verejného obstarávateľa ako objednávateľa požadovať poskytovanie služieb súvisiacich s rozvojom CSPP v súlade so svojimi potrebami, objednávať počty človekodní pre poskytovanie služieb súvisiacich s rozvojom CSPP podľa svojich skutočných potrieb a taktiež právo neobjednať žiadne služby súvisiace s rozvojom CSPP, verejný obstarávateľ považuje za porušenie princípov zákona o verejnom obstarávaní, ak by zmluvu uzavrel s vedomím, že časť definovaného predmetu zákazky, ktorý tvorí majoritnú časť predpokladanej hodnoty zákazky neobjedná, tzn. v zásade dôjde k zúženiu predmetu zákazky, pričom v súťažných podkladoch bol definovaný väčší rozsah, s väčšou náročnosťou na poskytovateľov služieb, najmä s ohľadom na personálne kapacity, k zabezpečeniu ktorých sa poskytovateľ na účely poskytovania služieb súvisiacich s rozvojom CSPP podľa návrhu zmluvy má zaviazať.
Zabezpečenie predmetu zákazky v aktuálnej situácii a za aktuálnych, vyššie popísaných okolností u verejného obstarávateľa nie je pre verejného obstarávateľa nevyhnutné a v záujme zachovania princípov zákona o verejnom obstarávaní, najmä princípu hospodárnosti a nediskriminácie a na základe uvedených dôvodov využíva svoje zákonné možnosti na zrušenie verejného obstarávania.